****

**Materiál na rokovanie**

**Hospodárskej a sociálnej rady SR**

**dňa 15. apríla 2019**

**K bodu č. 1**

**Stanovisko ZMOS**

**k návrhu legislatívneho zámeru zákona o komore verejného obstarávania**

**Všeobecne k návrhu:**

Materiál je predkladaný na základe plánu legislatívnych úloh vlády Slovenskej republiky na rok 2019 a jeho cieľom je vymedzenie základného rámca profesionalizácie verejného obstarávania.

Predložený návrh legislatívneho zámeru obsahuje vcelku jasný koncept profesionalizácie verejného obstarávania. Navrhovaná filozofia pri zapracovaní do zákona v navrhnutom rozsahu môže zvýšiť nielen profesionalizáciu, ale prispeje aj k zvýšenej kvalite procesov verejného obstarávania a zodpovednosti odborníkov na verejné obstarávanie za realizáciu jeho procesov. Pri vypracovaní návrhu zákona bude potrebné vysporiadať sa s viacerými výzvami i pochybnosťami a dopracovať argumentáciu vedúcu k vytvoreniu inštitútu komory.

**Pripomienky k návrhu:**

ZMOS oceňuje doterajšiu kvalitnú prezentáciu aj komunikáciu predloženého návrhu ***legislatívneho zámeru* *zákona o komore verejného obstarávania*** a nemá k nemu v tejto fáze legislatívneho procesu ***žiadne zásadné pripomienky.***

**Záver:**

ZMOS navrhuje, aby Hospodárska a sociálna rada SR predložený návrh legislatívneho zámeruzákona o komore verejného obstarávania odporučila na ďalšie legislatívne konanie.

**Michal Sýkora**

**predseda ZMOS**